ጠቅላይ ሚኒስትሩ በፓርላማ ቃለ መሃላ በፈጸሙ በአምስተኛ ቀናቸው የመጀመርያው የአገር ውስጥ ጉብኝታቸው መዳረሻ አድርገውት የነበረው የሶማሌ ክልልን ነው፡፡ በክልሉ መዲና ጅግጅጋ በነበራቸው ቆይታ በሶማሌና በኦሮሚያ ክልሎች መካከል የተከሰተው ግጭት ላይ ትኩረት ያደረጉ ውይይቶችን አድርገዋል፡፡ ጠቅላይ ሚኒስትሩ በዚህ ጉብኝታቸው የኦሮሚያ ክልል ርዕሰ መስተዳድር አቶ ለማ መገርሳን ይዘው የተጓዙ ሲሆን፣ የሁለቱ ክልሎች ርዕሰ መስተዳድሮች በአዋሳኝ አካባቢዎች በተደጋጋሚ የሚከሰቱ ግጭቶችን በዘላቂነት ለመፍታት በጋራ እንዲሠሩ፣ የሁለቱ ክልሎች ወንድማማች ሕዝቦች ትራክተር በመዋዋስ እንጂ በሌላ ጉዳይ መጋጨት እደማይገባቸው አሳስበዋል፡፡
